
Cu profesori şi studenţi în curtea Academiei, 1940 


Ce ne puteţi spune despre neamul 
Felea de la Valea Bradului? 


Bunicul meu a întocmit arborele 
genealogic al familiei, pe care eu I- 
am completat ulterior. Rădăcinile 
noastre se pot atesta documentar de 
la anii 1600. Am descoperit că 
este vorba de nu mai puţin de 8 
generaţii de preoţi. 


Mergând din tată în fiu? 


Da, străbunicul meu (tatăl Părinte- 
lui Ilarion şi al bunicului) a fost pre- 
ot, iar tatăl său, tot preot, şi aşa mai 
departe, timp de 8 generaţii. 


Aşa înțelegem cum a putut să se 
nască un mărturisitor în acest 
neam... 


Da. În Arad, s-au stabilit patru fraţi 
Felea. Unul terminase matematica, 
altul muzica, altul era ieromonah. 
Însă cu toţii aveau doctorate. Şi toţi 
fraţii Felea ştiau mai multe limbi 
străine. Fiind din generaţii de pre- 
oţi, au fost cu toţii trimişi la şcoli. 


În dosarul de la Securitate al Părin- 
telui sunt  înşirate mai multe 
„epitete”. Printre altele, comuniştii 
îl caracterizează ca fiind „foarte 
viclean şi precaut”. 


Probabil că aceasta a fost argumen- 
tarea lor, din cauză că nu prea reu- 
şeau să-l prindă în cuvânt, astfel 
cum ar fi vrut. 


A fost acuzat şi de legionarism. 


Eu ştiu că nu a fost legionar. El avea 
nişte principii strămoşeşti pe care le 
respecta, şi care la un moment dat s 
-au suprapus cu doctrina legionară. 
De acolo, comuniștii au extras ce le- 
a convenit lor, pentru a-l putea acu- 
za. Părintele Ilarion nu a făcut poli- 
tică. Avea atâta de citit, de pre- 
dat, de ajutat oamenii, încât nu 
mai avea timp şi interes faţă de 
politică. 


Vorbiţi-ne un pic despre relaţiile 
sale cu ceilalți. 


În familie, suntem nişte oameni 
deschişi, foarte sociabili. Iar bu- 
nicii noştri erau uniţi, aveau princi- 
pii comune. Părintele Ilarion a fost 
nașul tatălui meu, Miron-Onoriu. 
De aceea 
au şi sufe- 
rit cu toţii 
în Mo- 
mentul în 
care Ilari- 
on a fost 
arestat. 


Aţi avut 
de suferit 
ca neam 
din cauza 
arestării 

Părintelui 
Ilarion? 


Direct nu, 


dar cei dinaintea mea au fost mereu 
urmăriţi şi s-au aflat în vizorul Secu- 
rităţii, corespondenţa le era citită, 
telefoanele ascultate. 


Se vorbea despre Părintele Ilarion 
ca de un mare trăitor al credinţei... 


Ni s-a transmis şi nouă în familie 
aura lui de sfinţenie. A fost un om 
foarte iubit pentru aceasta. Avea 
harul de a se apropia de oa- 
meni, ceea ce este foarte important 
pentru un preot: să ştii cum să intri 
în sufletul omului, ca să-l poţi face 
mai bun, să-l poţi frământa ca pe un 
aluat ca să-l ducă spre un rezultat 
final bun. 


Cine citeşte jurnalul Părintelui, îl 
descoperă a fi fost un om plin de 
modestie, care înşira lucrările zilni- 
ce de preot şi profesor, fără să le 
considere realizări, ci datorii împli- 
nite în mod firesc. 


Poate că atunci oamenii erau altfel, 
nu făceau atâta popularizare şi mar- 
keting. Dar nici statutul lui de moş- 
tenitor al multor generaţii de preoţi 
nu l-ar fi lăsat să se împăuneze cu 
vreo reuşită personală. Nu degeaba 
se doreşte canonizarea lui. Cred că a 
realizat nişte lucruri importante. 
Păcat că durează mult această pro- 
cedură, față de alte popoare. În alte 
părţi oamenii nu sunt atât de scep- 
tici față de sfinţenie. Sigur că trebu- 
ie cercetată viaţa şi argumentată 
sfinţenia, dar... Poate se vor schim- 
ba şi la noi aceste lucruri. 


Vă mulțumim! 


În ultimul an ca profesor la Teologie, 1948 


Aşteptăm întrebările, sugestiile şi eventualele colaborări pe adresa revista.maximina ogmail.com sau la tel. 
0734.194.372. Mulţumim tuturor pentru rugăciuni şi ajutor financiar. 

şi a inceput DUHUL 
DOMNULUI să lucreze 


„Noaptea în inima mea gân- 
deam şi se frământa duhul meu 
zicând: ... Oare, va uita să Se 
milostivească Dumnezeu? Sau 
va închide în mâinile Lui îndu- 
rările Sale? Și am zis: Acum am 
început să înţeleg; aceasta este 
schimbarea dreptei Celui Preat- 
nalt... Dumnezeule, în sfinţenie 
este calea Ta. Cine este Dumne- 
zeu mare ca Dumnezeul nostru? 
Tu eşti Dumnezeu, Care faci mi- 
nuni!” (Psalmul 76, 6-13) 


Pentru noi, cei care în toiul ado- 
lescenţei trecusem din perioada 
întunecată a regimului comunist 
şi ceauşist, în perioada tulbure a 
promisiunilor democratice şi a 
tranziţiei de la totalitarism la 
libertate, pentru cei din primele 
generaţii ale noii Facultăţi de 
Teologie din Arad, continuatoa- 
rea după 43 de ani de întrerupe- 


Preof Ștefan 


re silnică a vechiului Institut Te- 
ologic şi apoi Academie Teologi- 
că din Arad, lucrurile nu erau 
aşa de clare şi decantate de timp 
şi de experienţă ca acum, când 
ne aflăm deja la anvergura unei 
vârste. Dar atunci „am început 
să înţeleg” şi cred că înţelegem 
tot mai mult că „aceasta este 
schimbarea dreptei Celui Preat- 
nalt”. Am înţeles că, deşi vremu- 
rile rămăseseră rămas tulburi şi 
de multe ori mai viclene decât 
cele din care ieşiserăm, totuşi, 
persecuția pe faţă şi ostracizarea 
în toate chipurile a Bisericii, a 
credinţei şi a credincioşilor înce- 
tase, cel puţin pentru o vreme, şi 
Dumnezeu, pentru mila Lui 
şi pentru sângele neamului 
nostru, „curs prin şan- 
turi” (Radu Gyr, Ridică-te, Ghe- 
orghe!...), a rânduit un timp 
de pace şi rezidire, de rodi- 


Foaia MaxiMina a ajuns azi la 


numărul 100 ae ia prima apariție! 
Slavă lui Dumnezeu pentru toate! 

re, de milostivire. 


Cel mai mare preţ dintre toate câte 
sunt sub soare îl are sufletul omului, 
căci Însuşi Domnul zice: „Pentru că 
ce-i va folosi omului, dacă va câşti- 
ga lumea întreagă, iar sufletul său îl 
va pierde? Sau ce va da omul în 
schimb pentru sufletul său?” (Matei 
16, 26). De aceea, cel mai bun lu- 
cru pe care îl poate face cineva 
în lumea aceasta este să inves- 
tească şi să lucreze pentru cele 
duhovniceşti, care nu se vor lua 
de la acea persoană, nu se vor 
risipi, nici destrăma: „Nu vă 
adunaţi comori pe pământ, unde 
molia şi rugina le strică şi unde furii 
le sapă şi le fură. Ci adunaţi-vă co- 
mori în cer, unde nici molia, nici 
rugina nu le strică, unde furii nu le 
sapă şi nu le fură.” (Matei 6, 19-20). 
A aduna comori pentru sufletul tău, 
a-ţi aduna comoară în cer este cea 
mai mare întreprindere la care este 
chemat omul a lucra pentru sufletul 
lui şi al aproapelui. A tezauriza valori 
duhovniceşti pentru creşterea şi în- 
tărirea sufletească şi mântuirea ce- 
lorlalţi este cel mai mare bine, milos- 
tenia sufletească întrecând cu mult — 
după importanţă și valoare — pe cea 
materială. Cu siguranţă, calea spiri- 
tului este esenţială și grea, iar nu cea 
materială. Cea materială se adau- 
gă şi urmează în chip necesar 
celei duhovniceşti, dacă aceasta 


din urmă se face cu silinţă şi 
nădejde. Acest mare adevăr care, 
dacă îl punem la suflet şi la inimă, ne 
face liberi, lipseşte încă din prea 
multe inimi de români; pentru 
aceasta ţara noastră umblă încă or- 
becăind pe căi lăturalnice şi umbrite 
de moarte, şi încă nu îşi află chema- 
rea şi sensul, iar milioane de conaţi- 
onali aleg a lucra şi vieţui în ţări 
străine. Pentru aceasta, dacă e să 
vorbim de vreo scădere a ţării şi na- 
ţiei noastre, aceasta nu este în pri- 
mul rând materială, de organizare 
ori de bună gestionare a darurilor 
naturale, a energiilor și a persoane- 
lor, ci este una morală, de asumare a 
trecutului, de primenire spirituală şi 
de tratare în chip responsabil a pre- 
zentului, reluând şi continuând lu- 
crarea părinţilor noştri, care, în peri- 
oada comunistă, Dumnezeu a îngă- 
duit să fie zdrobiţi după chipul Mie- 
lului-Hristos prin suferinţă. 


Dacă cea dintâi şi cea mai de seamă 
lucrare pe care trebuie să o facă 
omul este cea a spiritului, adică par- 
tea cea bună care nu se va lua de la 
el, din aceasta, cea mai delicată şi 
mai de cinste este cea a slujirii şi a 
pregătirii sfinţiţilor slujitori care să 
nască spiritual poporul lui Dumne- 
zeu, căci, după cum spunea Părintele 
Arsenie: „Sfânta Impărtăşanie mai 
ține sufletul în oase şi lumea în pici- 
oare”. 


Pentru aceasta am fost învredniciţi 
de Bunul Dumnezeu ca, în timpul 
imediat următor lui decembrie '89, 
să reluăm şi să continuăm drumul 
deschis de părinţii noştri prin aceas- 
tă zidire de mare preţ care este Insti- 
tutul/Academia Teologică din Arad. 
Se împlinesc anul acesta 200 de ani 
de când a fost întemeiat acest așeză- 
mânt teologic și de cultură. Fi au 
semănat şi s-au ostenit şi noi am 
intrat în munca lor şi suntem rodul 
acesteia. De aceea, şi noua Facultate, 
care continuă Institutul/ Academia, a 
luat numele celui mai bun şi vrednic 
dintre înaintaşi, al ultimului rector al 
Academiei, cel care a probat lucrarea 
sa cu mărturisire şi martiriu: Părin- 
tele Ilarion V. Felea. 


S-a redobândit lăcaşul vechii Acade- 
mii Teologice, unde noi, urmaşii lor, 
putem continua lucrarea de propo- 
văduire, învăţare şi luminare a vii- 
toarelor generaţii de preoţi, mergând 
pe urma de lumină şi pulbere de aur 
a vrednicilor noştri părinţi. În proce- 
sul acesta de renidare la lucrarea lor 
sfântă, de redobândire a vechiului 
locaș, de reabilitare şi reînnoire, s-a 
simţit acut nevoia unei Biserici, în 
care învăţăceii în cele ale teologiei, 
atât studenţi, cât şi seminariști, să se 
roage, să slujească, dar mai ales să 
înveţe aceasta. 


Sunt culmi înfricoşate în sufletele noastre, 


Dar nimeni nu le suie şi nimeni nu le-atinge, 


Deasupra, peste neguri, furtună şi dezastre 


Pe ele niciodată lumina nu se stinge ... 


Acolo răsăritul trimite-ntâia rază, 
Amurgul tot acolo lucirea lui din urmă, 
Pe fruntea lor lumina de-a pururi scânteiază 


În chip de sărutare, ce-n veci nu se mai curmă. 


Arareori un vultur cu aripe bălane 
Rătăcitor ajunge pe culmi, dar nu mai zboară, 
Căci prins adânc de vraja senilelor arcane, 


Rămâne sus acolo şi nu se mai coboară. 


Sunt culmi 
infricoşate 


Vasile Voiculescu 

Interviul săptămânii 


Unul dintre nepoții 
Părintelui ilarion 


intredeschide cartea 
neamului Felea 


La ceas de aniversare (încă sub 
forma unei pomeniri cu parastas 
la 61 de ani de la adormirea sa, în 
aşteptarea prăznuirii după toată 
rânduiala), dl. Onoriu Felea, 
unul dintre urmaşii Părintelui Ila- 
rion Felea, nepot de frate (bunicul 
său a fost fratele Părintelui), a fost 
de acord cu multă amabilitate să 
ne răspundă la câteva întrebări. 
Chiar dacă nu l-a cunoscut perso- 
nal, căci Părintele murise de zece 
ani ca martir la Aiud, atunci când 
nepotul său s-a născut, credem că 
duhul său a rămas în neam şi vor- 
beşte şi astfel, ca şi prin locurile în 
care şi-a săvârşit lucrarea. 


Stați sub umbra unui om sfânt, 
părintele Felea fiind în prag de 
canonizare. Nu este această aură 
de sfințenie o povară pentru dvs. 
personal, pentru familie, sau o şta- 
chetă prea sus ridicată? 


Pentru mine este o onoare că sunt 
nepotul unui aşa mare om al Biseri- 


cii. Nu cred că este o ștachetă înăl- 
ţată prea sus, pentru că noi toţi, în 
neam, am fost învăţaţi să lup- 
tăm pentru ceea ce a făcut fie- 
care. Suntem patru fraţi şi fiecare 
şi-a făcut o carieră în domeniul lui, 
pe forţe proprii, deci probabil este 
un lucru pe care îl avem în ADN. La 
fel şi pr. Ilarion prin sacrificiul lui, 
iar noi suntem „setaţi” în aceeaşi 
direcţie. 


A fost comparat cu pr. Dumitru 
Stăniloae ca teolog... 


Cu atât mai mult e o mândrie şi o 
onoare pentru noi să fim descen- 
denţi ai unei astfel de personalităţi! 


Vorbind de familie, am înţeles că 
vă trageţi ca neam din Ţara Moţi- 
lor. De acolo aţi luat tenacitatea, 
pe care a probat-o întreaga viaţă, 
în primul rând duhovniceşte, şi 
Părintele Ilarion? 


Probabil că este în ADN, cum am 
spus. Dar nu este greu pentru noi, 
în familie. De mici am fost obişnuiţi 


să luptăm, să muncim, să ne facem 
fiecare câte un drum, o carieră. Eu 
nu am mers pe drumul Teologiei, ci 
am ales filmul, în care am fost un 
autodidact, dar lupt să mă speciali- 
zez în acest domeniu cât mai mult. 


Tânăr preot în satul natal, 1927 

Cel de-al doilea clopot, „al Sf. Nico- 
lae”, fabricat în Germania, la Passau, 


a fost adus de pr. Călin Dragoş de la 
Olari. 


Prin grija fratelui Ilona Budai, pe 
parte inferioară a pereţilor se mon- 
tează panouri pentru încălzirea Bise- 
ricii. 


Când problemele avizelor au fost 
soluționate, s-a purces la pregătirea 
pereţilor pentru pictare, cu strat de 
frescă specială. Cânepa necesară 
prelucrării acestui strat a fost pregă- 
tită cu multă osteneală de sora Ioana 
din Aradul Nou. 


A fost aleasă echipa de pictori biseri- 


ceşti, avându-l în frunte pe maestrul 
profesor Cătălin-Constantin Băluţ 
din Bucureşti. Aceştia au purces la 
începerea lucrărilor, în stil curat bi- 
zantin. Pictarea s-a încheiat la sfârşi- 
tul anului 2021. 


Biserica este acoperită cu un nou 
strat de şindrilă. Cel care s-a ostenit 
cu procurarea şi cumpărarea acestui 
material cu totul special şi deosebit 
tratat cu uleiuri special, cât şi cu 
aducerea echipei de meşteri care să 
aplice solzii de lemn pe Altar a fost 
fratele Adrian Naghi. 


În locul vechiului zid care îngrădeşte 
curtea Bisericii, a fost ridicat un nou 
zid. Echipa de meşteri care s-a ocu- 
pat de construcţia lui este cea a lui 
Teofil Bălan. 


Se începe săparea fundaţiei pentru 
noul Altar de vară-Clopotniţă. 


Altarul de vară a fost construit pe o 
temelie puternică, turnată de către 


A 


meșterul Teofil Bălan şi echipa sa 
din Arad. Structura de lemn con- 
struită pe respectiva fundaţie a fost 


meşteşugită într-un frumos stil ro- 
mânesc transilvănean, de către meş- 
terul Maxim Gheorghe din Beiuş. 


Temelia de beton a Altarului de vară 
şi cele două rânduri de trepte placa- 
te cu marmură de Ruşchiţa, precum 
şi Sf. Masă, au fost donate de fratele 
Iona Budai şi soţia sa, Maria. De 
cumpărarea şi montarea şindrilei 
necesare acoperişului s-au îngrijit 
fratele Adrian Naghi şi soţia, Marce- 
la. 


Fam. Budai s-a ostenit şi pentru rea- 
lizarea celor șase noi cruci care îm- 
podobesc Biserica şi Altarul de vară. 


Spaţiul dintre Biserică şi zidul late- 
ral a fost pavat cu piatră de Săpânța, 
aplicată pe pământ, cu rosturi de 
iarbă. S-a finalizat înfrumusețarea 
curții cu plante ornamentale. 


CDR 


pet ia 

Fost-a om trimis de 
la Dumnezeu, 
numele lui era... 


Constantin 


„Aşa vrea Dumnezeu, ca până la 
cele mai de seamă lucrări dumneze- 
ieşti să lucreze prin oameni pentru 
făptura Sa căzută oarecând «între 
tâlhari», pentru care, plecând ceru- 
rile, S-a pogorât, «chip de rob lu- 
ând», făcându-Se El Însuşi ceea ce 
nu era, om, pentru ca să găsească 
oaia cea pierdută. Deci prin om şi 
prin mână de om întru preoție se 
iartă păcatele, se sfințesc darurile 
la Dumnezeiasca Liturghie, şi cele- 
lalte Taine ale Bisericii tot prin om 
se săvârşesc. 


Omul rânduit de Dumnezeu să 
alunge netocmirea şi goliciunea 
lipsei de lumină şi lucrare duhovni- 
cească aşezată pentru studenţi, se- 
minarişti şi pentru mulți alți cre- 
dincioşi, a fost 


Fără voinţa luminată a acestui om, 
fără dragostea lui dezinteresată 
față de Dumnezeu şi Biserica Sa, 
ridicarea acestei Case a lui Dumne- 
zeu şi a celor din preajma ei nu ar fi 
fost cu putinţă. Ridicarea lor a 
transformat totul într-un ansamblu 
monumental eclezial: Biserica pro- 
priu-zisă, Altarul de vară-clopot- 
niță, fântâna cu cumpănă, Sf. Troi- 
ță şi poarta maramureşeană din- 
spre capătul aleii conducătoare 
spre Biserică, tot ansamblul fiind 
din lemn de stejar, o pecete caldă 
care amprentează zidi- 
rea.” (Părintele Ştefan) 


Domnul Constantin Beu s-a născut 
la data de 22 ianuarie 1956, în loca- 
litatea Saligny din judeţul Constan- 
ţa, într-o familie de oameni simpli şi 
cu frica lui Dumnezeu, care se înde- 
letniceau cu păstoritul oilor şi culti- 
varea pământului, fiind al treilea 
copil din cei patru ai lui Nicolae şi 
Anica Beu. Această îndeletnicire — 
păstoritul — s-a transmis din neam 


în neam, străbunicii venind cu oile 
în a doua jumătate a secolului al 
XIX-lea, din Mărginimea Sibiului şi 
aşezându-se în Dobrogea. Familia 
Beu din Mărginimea Sibiului era 
înrudită cu cea a Sfântului Mărturi- 
sitor Oprea Miclăuş din Săliştea Si- 
biului. 


Cu multă trudă şi osteneală, mai ales 
în păstoritul oilor, au fost ţinuţi co- 
piii şi trimişi la şcoli. După termina- 
rea şcolii primare şi gimnaziale din 
localitatea natală, la sfatul duhovni- 
cului său, protosinghelul Pimen Ge- 
orgescu de la mănăstirea Cernica, dl. 
Constantin Beu dă examen la un 
liceu tehnic din Bucureşti, cu profil 
CFR, dar cade din cauza unor părel- 
nice deficienţe de auz. Rămânând 
acasă un an, va păstori în acest timp 
turma familiei. După sfatul aceluiaşi 
părinte, în anul următor ia cu succes 
examenul la liceul CFR, urmând 
cursurile în perioada 1972-1977 şi 
fiind un elev model din punct de 


vedere al comportamentului şi învă- 
ţăturii. Aici a cunoscut-o pe viitoa- 
rea soţie, Gabriela, cu care s-a căsă- 
torit 8 ani mai târziu. 


Din acest moment, cariera sa a in- 
trat pe un făgaş bine definit şi după, 
terminarea liceului, a intrat la Poli- 
tehnică, Facultatea de transport ma- 
terial rulant, pe care a absolvit-o în 
anul 1983, fiind unul dintre cei mai 
buni studenţi ai promoţiei sale. 


După terminarea acesteia a urmat o 
meserie care i-a deschis căi noi de 
dezvoltare personală. In tot acest 
timp, duhovnicul său pe care l-a 
avut încă din copilărie, părintele 
Pimen Georgescu, a continuat să-i 
fie un bun povăţuitor şi învăţător, el 
binecuvântând în 1991-1992 deschi- 
derea de către Constantin Beu a 
unui atelier de reparaţii locomotive 
— întreprindere de pionierat în acei 
ani şi act de mare curaj —, care a 
devenit încet-încet, cărămidă cu că- 
rămidă, o mare lucrare şi reuşită 
profesională şi socio-umană (firma 
are în prezent câteva sute de anga- 
jaţi), fiind „capodopera” vieţii sale. 


Mai târziu, prin intermediul soţiei 
Gabriela, i-a cunoscut pe părintele 
Petru Vamwvulescu și familia sa, 
acesta, împreună cu preoteasa Lau- 
renţia fiindu-le naşi de cununie şi 
botezându-le cei patru copii: Mihae- 
la, Ioana, Ionuţ-Laurenţiu și Ștefa- 
nia-Casandra. Trebuie precizat că 
Gabriela Beu este nepoata de frate a 
preotesei Laurenţia. 


La dorinţa şi îndemnurile părintelui 
Ştefan şi ale preotesei Maria, au luat 
hotărârea de a începe lucrarea de 
ridicare a unei biserici pentru stu- 
denţii Facultăţii de Teologie Ortodo- 
xă din Arad. Din acest moment, bu- 
nul Dumnezeu a avut grijă de toate... 

Biserica 


Sf. Maxim Mărturi- 
sitorul și Sf. Mare 
Mucenic 


in 


Mina 
date 


La întocmirea acestei biografii a Bisericuţei am folosit informaţiile furnizate de părinţii 


noştri slujitori. 


Perioada interbelică 


Problema amenajării unei capele în 
incinta școlii a fost o preocupare con- 
stantă a dascălilor Institutului de 
Teologie din Arad. Astfel, profesorul 
dr. Lazăr Iacob pleda încă din anul 
1918 pentru amenajarea unui spațiu 
„pentru diferitele trebuinţe ale vieţii 
seminariale”, insistând ca dacă aces- 
ta nu putea fi amenajat, să fie desti- 
nată măcar o sală de clasă pentru 

„rituale în care să fie cărţile necesa- 
re la serviciul divin şi aici să se facă 
instrucția de cântare şi tipic”. 


În 1934, rectorul Teodor Botiş se 
pronunţa în chip special pentru 
„absoluta necesitate a existenţei unei 
capele la Academia Teologică, din 
punct de vedere al educaţiei viitori- 


lor slujitori la altarul Domnului, şi 
că înfăptuirea acestui vechi dezide- 
rat al Consiliului profesoral, în ur- 
ma îndrumărilor primite de la Sf. 
Mitropolie nu se mai poate amâna”. 


1937 — Amenajat în cea mai mare 
sală a clădirii şi înzestrat cu toate 
cele necesare săvârşirii Sfintelor 
Slujbe (inclusiv Dumnezeieștii Litur- 
ghii), Paraclisul studenţilor, cu hra- 
mul „Sf. Ierarh Nicolae”, a fost sfinţit 
şi teologii au început practica. 


În timpul celui de-al doilea război 
mondial, la sfârşitul anului 1944 şi 
începutul anului 1945, armata sovie- 
tică a rechiziţionat clădirea monu- 
mentală a Academiei Teologice şi a 
transformat-o în spital de campanie. 
Astfel a fost vandalizată şi distrusă o 
parte însemnată a memoriei şi tezau- 
rului cultural şi teologic din vestul 
țării. În 1948, tăvălugul comunist 
instalat cu forţa în România avea să 
desființeze toate şcolile teologice din 
Ardeal, în afară de cea de la Sibiu. 
Astfel cădea şi Academia Teologică 
din Arad, cea mai veche dintre ele, 
după 126 de ani de existenţă neîntre- 
ruptă. Clădirea şi terenul ei au fost 
confiscate de statul totalitar comu- 
nist şi transformate iniţial în sediu 
pentru Liceul Economic, perioadă în 
care a suferit şi distrugerile unui in- 
cendiu. Mai apoi a devenit clădirea 
Liceului de Arte din Arad. 


Primele încercări de după 1989 


După redobândirea clădirii Facultăţii 
de Teologie de către Episcopia Ara- 
dului, în anul 1996, în ziua de 1 oc- 
tombrie, după săvârşirea Sfintei Li- 
turghii la Catedrala Veche pentru 
începutul noului an universitar, în 
curtea clădirii Facultăţii a avut loc 
slujba de binecuvântare şi de punere 
a pietrei de temelie pentru construc- 
ţia unui Paraclis în incinta instituţiei 
teologice arădene. Prin grija părinte- 

lui ierom. Agapie Corbu, duhovnic II 
al Facultăţii de Teologie din Arad, a 
fost întocmit şi un proiect pentru o 
biserică din lemn. Din pricina unor 
probleme de natură financiară, pro- 
iectul nu a putut fi realizat. 


În același an 1996, la parterul clădi- 
rii, în ultima sală din partea dreaptă, 
exact în sala în care a funcţionat Pa- 
raclisul vechii Academii Teologice 
din Arad, a fost amenajată capela de 
rugăciune şi practică liturgică cu hra- 
mul „Sf. Ierarh Nectarie”, pentru 
elevii seminarişti. 


Împlinirea unui vis 


La sfârşitul anilor '90, la propu- 
nerea şi rugămintea preotului Ştefan 
(cadru didactic de atunci la Faculta- 
tea de teologie) şi a preotesei Maria, 
care era verişoară cu soţia ctitorului, 
Gabriela Beu, domnul Constantin 
Beu este de acord să ctitorească o 
Biserică-Paraclis pentru studenţi 
teologi, elevi seminarişti şi credinci- 
oşi, în curtea Facultăţii de Teologie 
din Arad. 


1999-2001 


Perioadă de întocmire a proiectului 
şi de obţinere a tuturor avizelor și 
autorizaţiilor de construcţie necesa- 
re. 


2000 


Părintele Ştefan este hirotonit întru 
diacon. 


2001-2002 


În data de 4 noiembrie 2001 s-au 
trasat balizele şi axele clădirii. Trei 
luni mai târziu, când s-a primit şi 
autorizaţia de construcţie, s-a purces 
la săparea fundaţiei, care s-a făcut de 
către studenţii teologi împreună cu 
părintele Ștefan. Apoi, în luna mai 

2002, a urmat turnarea temeliei, 
respectând toate indicaţiile proiectu- 
lui. 


2003 


Părintele Ştefan este hirotonit întru 
preot. 


2003 - 2004 


Pe parcursul anului 2003, s-au achi- 
ziţionat bârnele pentru structura şi 
construcţia Bisericii, și a fost ridicată 
structura de lemn, precum şi acope- 
rişul, de către meşterul Grigore Hoti- 
co-Hodâş, cu echipa sa din Poienile 
de sub Munte, judeţul Maramureş. 


Pardoseala Bisericii a fost placată cu 
marmură românească de Ruşchiţa. 
Sf. Masă din Altar, cu picior în forma 
elementelor Coloanei fără de sfârşit 
brâncuşiene, a fost donată de către 
SC Marmosim SA Simeria. 


Iconostasul (împodobit cu icoane 
minunat realizate de către pictorița 
Angela Hanc din Arad), precum şi 
mobilierul interior: scaunele, cele 
două străni ale cântăreților şi cele 
două închinătoare, masa specială de 
la proscomidiar, tronul arhieresc din 
naos şi tronul cel de sus din Altar, au 
fost confecţionate în lemn de stejar, 
de către sculptorul bisericesc Ioan 
Foşalău din localitatea Nemţişor, 
com. Vânători, judeţul Neamţ. 


Primul clopot, numit „al Sf. Alexan- 
dru”, a fost fabricat şi adus din Voro- 
nej-Ucraina, fiind sfinţit în 22 iunie 
2004, iar ulterior ridicat în turla Bi- 
sericii, unde nu a putut fi folosit de- 
cât puţin timp. 


În tot acest timp de edificare și fini- 
sare a tot ce înseamnă Biserica, au 
fost mereu prezenţi studenţi, foşti 
absolvenţi și tineri credincioşi, care 
au sacrificat mult timp şi energie 
pentru această lucrare. 


26 iunie 2004 


Cu voia lui Dumnezeu şi binecuvân- 
tarea IPS Arhiepiscop Timotei Sevi- 
ciu, în data de 26 iunie 2004, s-a 
săvârşit slujba de sfințire a lucrărilor 
— rânduială care permitea începerea 
săvârşirii slujbelor în  Biserica- 
Paraclis. 


2006 


În faţa Bisericii, în partea stânga- 
faţă, s-a ridicat o troiță în stil mara- 
mureşean, sculptată de către mește- 
rul din acelaşi ţinut, loan Deac, aşe- 
zată şi întru pomenirea celei cu un 
an înainte trecută la Domnul, preo- 
teasa Maria-Fabiola Negreanu. 


2007 


În dreptul Altarului a fost construită 
o filigorie în formă hexagonală, cu 
structură de lemn pe temelie de be- 
ton, placată cu granit. Numită de noi 
şi „pridvorul lui Solomon”, a fost fo- 
losită iniţial pentru spovedanii, când 
vremea permitea, dar ulterior şi pen- 
tru slujirea Dumnezeieştii Liturghii, 
de primăvara până toamna, mai ales 
din cauza înmulţirii numărului cre- 
dincioşilor participanţi, şi ulterior 
după apariţiei pandemiei. 


În anii 2007-2008, pe aleea din faţa 
Bisericii a fost amplasată o poartă 
din lemn, în acelaşi stil maramure- 
şean, cu acoperiş din şindrilă/ 
draniţă, sculptată de acelaşi meşter 
maramureșean, loan Deac. 


2008 


Părintele Lucian este hirotonit întru 
diacon. 


În spaţiul dintre Biserică şi zidul la- 
teral stânga -— latura de sud a curţii 
se află fântâna forată la 40 de metri, 
construită în stil tradiţional, iniţial 
cu cumpănă. 


2009 


Părintele Lucian este hirotonit întru 
preot. 


În interior, Paraclisul a fost tencuit, 
aplicându-se peste tencuială un strat 
de frescă albă, ca pregătire pentru 
viitoarea pictură. În chip deosebit s-a 
ostenit la tencuire pr. Casian, care pe 
atunci era teolog, absolvent al Facul- 
tăţii noastre. 


